CELEX: 32015D2057
Language: sl
Date: 2015-11-13 00:00:00
Title: Izvedbeni sklep Komisije (EU) 2015/2057 z dne 13. novembra 2015 o podaljšanju obdobja uporabe Izvedbenega sklepa 2013/413/EU o dovoljenju državam članicam, da določijo odstopanja od nekaterih določb Direktive Sveta 2000/29/ES v zvezi s krompirjem, ki ni namenjen saditvi, s poreklom iz regij Akkar in Bekaa v Libanonu (notificirano pod dokumentarno številko C(2015) 7793)

17.11.2015   
            
            
               SL
            
            
               Uradni list Evropske unije
            
            
               L 300/43
            
         IZVEDBENI SKLEP KOMISIJE (EU) 2015/2057
   z dne 13. novembra 2015
   o podaljšanju obdobja uporabe Izvedbenega sklepa 2013/413/EU o dovoljenju državam članicam, da določijo odstopanja od nekaterih določb Direktive Sveta 2000/29/ES v zvezi s krompirjem, ki ni namenjen saditvi, s poreklom iz regij Akkar in Bekaa v Libanonu
   
      
         (notificirano pod dokumentarno številko C(2015) 7793)
      
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti prve alinee člena 15(1) Direktive,
   ob upoštevanju naslednjega:
   
               (1)
            
            
               Izvedbeni sklep Komisije 2013/413/EU (2) dovoljuje odstopanja od nekaterih določb Direktive 2000/29/ES v zvezi s krompirjem, ki ni namenjen saditvi, s poreklom iz regij Akkar in Bekaa v Libanonu za omejeno obdobje in pod posebnimi pogoji.
            
         
               (2)
            
            
               Nekatere države članice so zaprosile za podaljšanje dovoljenja za odstopanja, ki ga določa Izvedbeni sklep 2013/413/EU.
            
         
               (3)
            
            
               Ker še vedno obstajajo okoliščine, ki upravičujejo ta odstopanja, in ker ni novih informacij, zaradi katerih bi bilo treba ponovno preučiti posebne pogoje, pa tudi ne tveganja za širjenje škodljivih organizmov, bi bilo treba dovoljenje za odstopanja podaljšati za tri leta.
            
         
               (4)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   V členu 11 Izvedbenega sklepa 2013/413/EU se besede „31. oktobra 2015“ nadomestijo z „31. oktobra 2018“.
   Člen 2
   Ta sklep je naslovljen na države članice.
   
      V Bruslju, 13. novembra 2015
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 169, 10.7.2000, str. 1.
   
      (2)  Izvedbeni sklep Komisije 2013/413/EU z dne 30. julija 2013 o dovoljenju državam članicam, da določijo odstopanja od nekaterih določb Direktive Sveta 2000/29/ES v zvezi s krompirjem, ki ni namenjen saditvi, s poreklom iz regij Akkar in Bekaa v Libanonu (UL L 205, 1.8.2013, str. 13).